Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
Grantovej komisie
mestskej časti Bratislava - Ružinov
konanej dňa 7.12.2016

Prítomní:  podľa  prezenčnej listiny: 
PaedDr. Mária Barancová, Dr. Pavol Jusko, Mgr. Petra Palenčárová,  Ing. Martin Patoprstý, Ing. Peter Turlík

Ospravedlnení: MVDr. Marián Gajdoš, Ing. arch. Lucia Štasselová
  
Hosť: Mgr. Peter Tóth, JUDr. Michal Sygút - prednosta

PROGRAM:

1. Prerokovanie  harmonogramu na výjazdovú grantovú komisiu.
2. a) prerokovanie    žiadosti   o   predĺženie   termínu   realizácie   grantu  č. 28/2016  OZ  Camp 
         Wonderland, Bratislava,
     b) prerokovanie   žiadosti   o predĺženie    termínu    realizácie   grantu  č.35/2016 a č. 36/2016  
         poradenské centrum pre rodiny – Family Garden,
     c) prerokovanie žiadosti o presun  termínu  finančných prostriedkov nad 10% grant č. 59/2016  
         SRRZ-RZ pri ZŠ Ružová dolina 29, Bratislava,
     d) prerokovanie žiadosti o presun  termínu  finančných prostriedkov nad 10% grant č. 17/2016   
         VSD s.r.o..
3. Rôzne.
4.  Prerokovanie  Návrh  VZN o miestnom poplatku na rozvoj na území MČ Bratislava- Ružinov.
5.  Prerokovanie   Návrh na 1/  reštrukturalizáciu  spoločnosti RP VPS, a.s.  alebo 2/ kapitalizáciu  
     pohľadávok MČ Bratislava – Ružinov.

Predsedníčka komisie Ing. arch. Lucia Štasselová z dôvodu pracovných povinností, poverila PaedDr. Máriu Barancovú podpredsedníčku komisie viesť rokovanie komisie.                                                   
 
Pani podpredsedníčka PaedDr. Mária Barancová oboznámila členov o zmene a  doplnení programu. Prítomní členovia súhlasili.

K bodu 1/  Prerokovanie  harmonogramu na výjazdovú grantovú komisiu

Členovia komisie sa dohodli, že zasadnutie grantovej komisie, ktorá bude zameraná na kontrolu projektov v teréne naplánujú v roku 2017 na  jarné mesiace.

Členovia grantovej komisie si vyberú individuálne podľa vlastného uváženia zrealizované projekty, na ktorých sa zúčastnia osobne.

Členovia grantovej komisie sa individuálne zúčastnili kontroly v nasledovných organizáciách:
Dr. Pavol Jusko  - grant č. 58/2016 - RZ Cornus, „Ružinov očami detí“,
                             - grant č. 101/2016 – Slovenský červený kríž „ Už viem aj ja pomôcť“
Mgr. Petra Palenčárová – grant č. 82/2016 – Farnosť Bratislava Prievoz „ Multifunkčné ihrisko 
                                             v srdci Ružinova“,

MVDr. Marián Gajdoš –  grant 24/2016 - SDM Domino „ Nech napredujú bezpečne“

K bodu 2/ prerokovanie    žiadostí   o   predĺženie   termínu   realizácie   grantu  a  presunu finančných prostriedkov

a) prerokovanie    žiadosti  o   predĺženie    termínu    realizácie    grantu   č.   28/2016  OZ  Camp 
    Wonderland, Bratislava, zobrala  grantová komisia na vedomie,

b) prerokovanie   žiadosti   o    predĺženie   termínu  realizácie  projektov  č. 35/2016 a č. 36/2016  
    Poradenské centrum pre rodiny – Family Garden, zobrala  grantová komisia na vedomie s tým,   
    že si realizáciu prídu pozrieť osobne,

c) prerokovanie   žiadosti   o  presun  termínu  finančných prostriedkov nad 10% grant č. 59/2016  
    SRRZ-RZ pri ZŠ Ružová dolina 29, Bratislava, grantová komisia schválila,

d) prerokovanie   žiadosti   o  presun  termínu  finančných prostriedkov nad 10% grant č. 17/2016   
    VSD s.r.o., grantová komisia schválila,

K bodu 3/ Rôzne

Pri navrhovaní termínov zasadnutí pre grantovú komisiu na rok 2017 poslanec Dr. Jusko vzniesol požiadavku, ktorá súvisí s navrhnutým harmonogramom miestneho zastupiteľstva pre rok 2017.

Z toho dôvodu vzniesli členovia grantovej komisie požiadavku, aby pán poslanec Dr. Jusko zaradil informatívny materiál o  zasadnutiach zastupiteľstva pre rok 2017 ako riadny bod rokovania.

K bodu 4/ Prerokovanie   Návrh   VZN   o   miestnom   poplatku   na   rozvoj  na území MČ  
                  Bratislava-Ružinov

Komisia pre posudzovanie projektov na rozvoj vzdelávanie, športu, kultúry, sociálnej oblasti a životného prostredia – grantová komisia dňa 7.12. 2016 predložený materiál „Návrh VZN o miestnom poplatku za rozvoj na území MČ Bratislava - Ružinov“ prerokovala a zobrala návrh na vedomie.

2

K bodu 5/ Prerokovanie Návrh na 1/ reštrukturalizáciu spoločnosti RP VPS, a.s. alebo 2/  
                  kapitalizáciu pohľadávok MČ Bratislava–Ružinov

Komisia pre posudzovanie projektov na rozvoj vzdelávanie, športu, kultúry, sociálnej oblasti a životného prostredia – grantová komisia dňa 7.12. 2016 predložený materiál „Návrh na 1/ reštrukturalizáciu spoločnosti RP VPS, a.s. alebo 2/ kapitalizáciu pohľadávok MČ Bratislava –Ružinov prerokovala a zobrala návrh na vedomie, kde sa  prikláňa k návrhu bodu 2/ kapitalizácie pohľadávok MČ Bratislava–Ružinov.

Hlasovanie k bodu 5:
prítomní: 4    za:  3   ( PaedDr.  Mária  Barancová, Mgr.  Petra  Palenčárová,                                
                                    Ing.  Martin  Patoprstý)
                      proti:  0                       
                      zdržali sa: 1 (Dr. Pavol Jusko)

                                                                                        

                                                                                                    PaedDr. Mária Barancová v.r.
                                                                                         podpredsedníčka komisie                                                      

V Bratislave 9.12.2016
Zapísala: Ing. Dominika Slezáková v.r.

3